তৃতীয় দিন ১০ জিলহজে বড় শয়তানকে পাথর মারা, কোরবানি করা, মাথা মুড়ানো ও তাওয়াফে জিয়ারাত করা হজের মৌলিক বিধান। আরাফায় অবস্থানের (৯ জিলহজ) রাতে মুজদালিফায় ফজরের নামাজ পড়ে সূর্যোদয়ের আগ পর্যন্ত অবস্থান করা ওয়াজিব। সূর্যোদয়ের পরপর মিনায় পৌঁছে বড় শয়তানকে সাতটি পাথর নিক্ষেপ করতে হবে। বড় শয়তানকে পাথর মারার পর তামাত্তু ও কিরান হজকারীদের কোরবানি করা ওয়াজিব। এরপর মাথা মুড়িয়ে ইহরাম খুলে হালাল হয়ে স্বাভাবিক পোশাক পরিধান করতে হবে। মনে রাখতে হবে, কোরবানির আগে ইহরাম খোলা যাবে না। ইফরাদ হজকারীর কোরবানি না করলেও চলবে।